《龚平甫森玉轩》
金朝·孟宗献

古人借宅亦种竹，大是饕奇心未足。高斋闻有万琅玕，坐对怀山饮秋绿。

官閒胜日无一事，尊酒不空仍有肉。他时剥啄叩君门，高枕矮床容我宿。

作者简介：开封人，字友之，号虚静居士。世宗大定三年，乡、府、省、御，四试皆第一，时称孟四元。授供奉翰林，改曹王府文学，兼记室参军。工词。迁同知单州军事。丁母忧，哀毁卒。